《过南圳访友同王子与罗子理分韵得满字》
元代·刘崧

连阜衍平皋，深林閟虚馆。扬襟畅遐思，散帙延清款。

溪莼花畅畅，田黍实纂纂。径回阡弥永，水落涧初满。

载欣秋稼登，矧惬人事罕。欲往悲旷途，言归理脩疃。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。